אדריס תיתי

אדריס סאלח תיתי (נולד ב- 22 במרץ 1957) (בערבית: إدريس صالح تيتي) הוא מתמטיקאי ערבי ישראלי, משמש כפרופסור במחלקה למדעי המחשב ומתמטיקה שימושית במכון ויצמן ובאוניברסיטת קליפורניה באירווין.

אודות 
תיתי נולד במשפחה ערבית בעכו העתיקה. למד בבית-הספר הפרטי "טרה סנטה" בעיר. הוא היה תלמיד מצטיין במתמטיקה ובפיזיקה. בשנת 1974 הוא החל ללמוד בטכניון ובשנת 1979 סיים תואר ראשון במתמטיקה. בשנת 1981 קיבל תואר שני במתמטיקה עיונית מאותו מוסד תחת הנחיית פרופסור דב אהרונוב. בשנת 1986 סיים את לימודיו לתואר שלישי באוניברסיטת אינדיאנה ולאחר מכן ביצע מחקר פוסט-דוקטורט באוניברסיטת שיקגו. הוא היה מרצה במשך שנתיים באוניברסיטת קורנל, ואחר כך עבר לאוניברסיטת קליפורניה באירוויין, שם הועלה לדרגת פרופסור מן המניין בשנת 1989. בשנת 1999 החל לשמש כפרופסור אורח במכון ויצמן למדע. בשנת 2003 הצטרף למחלקה למדעי המחשב ומתמטיקה שימושית במכון. 

מחקריו של תיתי עוסקים בפיתוח שיטות אנליטיות וממוחשבות לחקר מערכות לא ליניארית. במיוחד הוא עוסק במשוואות נאוויה-סטוקס ומשוואות דיפרנציאליות דומות והתאמתן למודלים הנדסיים ופיזיקליים שונים.

קישורים חיצוניים 

 דף אישי באתר אוניברסיטת קליפורניה באירווין
 Edriss S. Titi, באתר מכון ויצמן

ערבים ישראלים
מתמטיקאים ישראלים
בוגרי תיכון טרה סנטה (עכו)
בוגרי אוניברסיטת אינדיאנה בבלומינגטון
בוגרי הטכניון - מכון טכנולוגי לישראל
סגל אוניברסיטת קליפורניה באירוויין
סגל מכון ויצמן למדע: מתמטיקה ומדעי המחשב
ישראלים שנולדו ב-1957